
DIREKTIVE
DIREKTIVA 2011/24/EU EVROPSKEGA PARLAMENTA IN SVETA z dne 9. marca 2011 o uveljavljanju pravic pacientov pri čezmejnem zdravstvenem varstvu
EVROPSKI PARLAMENT IN SVET EVROPSKE UNIJE STA –
ob upoštevanju Pogodbe o delovanju Evropske unije in zlasti členov 114 in 168 Pogodbe,
ob upoštevanju predloga Evropske komisije,
ob upoštevanju mnenja Evropskega ekonomsko-socialnega odbora (1),
ob upoštevanju mnenja Odbora regij (2), v skladu z rednim zakonodajnim postopkom (3), ob upoštevanju naslednjega:
· (1)  V skladu s členom 168(1) Pogodbe o delovanju Evropske unije (PDEU) je treba pri opredeljevanju in izvajanju vseh politik in dejavnosti Unije zagotoviti visoko raven varo­ vanja zdravja ljudi. To pomeni, da je treba visoko raven varovanja zdravja ljudi zagotoviti tudi, kadar Unija sprejme akte v skladu z drugimi določbami Pogodbe. 
· (2)  Člen 114 PDEU je ustrezna pravna podlaga, saj je namen večine določb te direktive izboljšati delovanje notranjega trga ter prostega pretoka blaga, oseb in storitev. Glede na to, da so pogoji za uporabo člena 114 PDEU kot pravne podlage izpolnjeni, se mora zakonodaja Unije na to pravno podlago opirati tudi, kadar je varovanje javnega zdravja odločilni dejavnik pri sprejetih odločitvah. V tej zvezi člen 114(3) PDEU izrecno zahteva, da je treba v 
· (1)  UL C 175, 28.7.2009, str. 116. 
· (2)  UL C 120, 28.5.2009, str. 65. 
· (3)  Stališče Evropskega parlamenta z dne 23. aprila 2009 (UL C 184 E,  8.7.2010, str. 368), stališče Sveta v prvi obravnavi z dne 13. septembra 2010 (UL C 275 E, 12.10.2010, str. 1), stališče Evropskega parlamenta z dne 19. januarja 2011 (še ni objavljeno v Uradnem listu) in odločitev Sveta z dne 28. februarja 2011. 
prizadevanjih za usklajenost zagotoviti visoko raven varovanja zdravja ljudi, pri tem pa zlasti upoštevati vsa nova dognanja na podlagi znanstvenih dejstev.
(3) Zdravstveni sistemi v Uniji so osrednji nosilec visokih ravni socialne zaščite v Uniji ter prispevajo k socialni koheziji in socialni pravičnosti, kakor tudi k trajnost­ nemu razvoju. Prav tako so del širšega okvira storitev splošnega pomena.
(4) Ne glede na to, da obstaja možnost, da so pacienti deležni čezmejnega zdravstvenega varstva v skladu s to direktivo, države članice same ohranijo odgovornost za zagotavljanje varnega, visokokakovostnega, učinkovitega in po obsegu ustreznega zdravstvenega varstva držav- ljanom na svojem ozemlju. Poleg tega prenos te direktive v nacionalno zakonodajo in njena uporaba ne bi smela spodbujati pacientov, da bi se zdravili izven države članice zdravstvenega zavarovanja.
(5) Kot je bilo ugotovljeno v sklepih Sveta z dne 1. in 2. junija 2006 o skupnih vrednotah in načelih zdrav­ stvenih sistemov Evropske unije(4) (v nadaljnjem besedilu: sklepi Sveta), obstaja sklop operativnih načel, ki so skupna zdravstvenim sistemom po vsej Uniji. Ta operativna načela so nujna za zagotavljanje zaupanja pacientov v čezmejno zdravstveno varstvo, ki pa je nujno za doseganje mobilnosti pacientov in visoke ravni varovanja zdravja. Vendar je prav tam Svet ugotovil tudi, da se praksa uresničevanja teh vrednot in načel med državami članicami zelo razlikuje. Zlasti je treba v nacio­ nalni kontekst umestiti odločitve o „košarici“ zdravstve­ nega varstva, do katere so državljani upravičeni, ter mehanizme, ki se uporabljajo za financiranje in zagotav- ljanje tega zdravstvenega varstva, kot je na primer obseg, v katerem se je pri upravljanju zdravstvenih sistemov primerno zanesti na tržne mehanizme in konkurenčne pritiske.
(6) Sodišče Evropske unije (v nadaljnjem besedilu: Sodišče) je ob priznavanju njihove posebne narave že večkrat potrdilo, da so v področje uporabe PDEU zajete vse vrste zdravstvene oskrbe.
(4) UL C 146, 22.6.2006, str. 1.

· (7)  Ta direktiva spoštuje svobodno izbiro vsake države članice, da se odloči, kakšna je po njenem mnenju primerna oblika zdravstvenega varstva, ter v to odločitev ne posega. Nobena določba te direktive se ne bi smela razlagati tako, da bi ogrožala temeljne etične odločitve držav članic. 
· (8)  Sodišče je že obravnavalo nekatera vprašanja v zvezi s čezmejnim zdravstvenim varstvom, zlasti glede povračila stroškov za zdravstveno varstvo opravljeno v državi članici, ki ni država članica, v kateri ima prejemnik oskrbe stalno prebivališče. Namen te direktive je doseči bolj splošno in učinkovito uporabo načel, ki jih je Sodišče razvilo na podlagi posameznih primerov. 
· (9)  V sklepih Sveta je bil s strani Sveta priznan poseben pomen pobude o čezmejnem zdravstvenem varstvu, ki državljanom Unije zagotavlja jasno razumevanje njihovih pravic in upravičenj, ko se preselijo iz ene države članice v drugo, da se zagotovi pravna varnost. 
· (10)  Cilj te direktive je določiti pravila za zagotavljanje lažjega dostopa do varnega in visokokakovostnega čezmejnega zdravstvenega varstva v Uniji, zagotoviti mobilnost pacientov v skladu z načeli, ki jih je določilo Sodišče, ter spodbuditi sodelovanje med državami članicami na področju zdravstvenega varstva, ob celovitem spošto­ vanju pristojnosti držav članic pri opredeljevanju dajatev socialne varnosti na področju zdravja ter organizaciji in izvajanju zdravstvenega varstva in zdravstvene oskrbe, pa tudi dajatev socialne varnosti zlasti v primeru bolezni. 
· (11)  Ta direktiva bi se morala uporabljati za posamezne paciente, ki se odločijo, da bodo zdravstveno varstvo poiskali v drugi državi članici in ne v državi članici zdravstvenega zavarovanja. Kot je potrdilo Sodišče, posebna narava in način organizacije oziroma financi­ ranja zdravstvenega varstva ne izvzemata iz obsega temeljnega načela svobode opravljanja storitev. Vendar lahko država članica zdravstvenega zavarovanja povračilo stroškov čezmejnega zdravstvenega varstva omeji iz razlogov, povezanih s kakovostjo in varnostjo opravlje­ nega zdravstvenega varstva, kadar je to mogoče utemeljiti s prevladujočimi razlogi v splošnem interesu javnega zdravja. Država članica zdravstvenega zavarovanja lahko sprejme tudi dodatne ukrepe iz drugih razlogov, kadar je to mogoče utemeljiti s takšnimi prevladujočimi razlogi v splošnem interesu. Dejansko je Sodišče določilo, da je varovanje javnega zdravja med prevladujočimi razlogi v splošnem interesu, na podlagi katerih je mogoče upra­ vičiti omejevanje prostega pretoka, določenega s Pogodbama. 
· (12)  Pojem „prevladujočih razlogov v splošnem interesu“, na katerega se sklicujejo nekatere določbe te direktive, je razvilo Sodišče v svoji sodni praksi v zvezi s členoma 49 in 56 PDEU in se lahko razvija še naprej. Sodišče je 
večkrat poudarilo, da je s prevladujočimi razlogi v splošnem interesu mogoče utemeljiti ovire za prosto zagotavljanje storitev, kot so zahteve za načrtovanje, in sicer z namenom zagotoviti zadosten in stalen dostop do uravnoteženega obsega visokokakovostne oskrbe v zadevni državi članici, ali z namenom želenega obvlado­ vanja stroškov in, kolikor je mogoče, preprečevanja odvečne porabe finančnih, tehničnih in človeških virov. Prav tako je Sodišče potrdilo, da lahko tudi cilj vzdrže­ vanja uravnoteženih in vsem dostopnih zdravstvenih in bolnišničnih storitev zaradi razlogov javnega zdravja sodi med odstopanja na podlagi javnega zdravja v skladu s členom 52 PDEU, kolikor prispeva k doseganju visoke ravni varovanja zdravja. Sodišče je poleg tega odločilo, da taka določba PDEU državam članicam omogoča, da omejijo svobodo opravljanja zdravstvenih in bolnišničnih storitev, če je ohranitev zmogljivosti zdravljenja ali zdrav­ stvene stroke na nacionalnem ozemlju bistvena za javno zdravje.
(13) Jasno je, da bi morala biti obveznost povračila stroškov čezmejnega zdravstvenega varstva omejena na zdrav­ stveno varstvo, do katerega je zavarovana oseba upra­ vičena v skladu z zakonodajo države članice zdravstve­ nega zavarovanja.
(14) Ta direktiva se ne bi smela uporabljati za storitve, katerih glavni namen je pomagati ljudem, ki potrebujejo pomoč pri opravljanju rutinskih vsakodnevnih opravil. Natanč­ neje se ta direktiva ne bi smela uporabljati za tiste storitve dolgotrajne oskrbe, ki veljajo za nujne, da bi oseba, ki potrebuje oskrbo, lahko živela kar najbolj polno in samostojno življenje. Tako se ta direktiva na primer ne bi smela uporabljati za storitve dolgotrajne oskrbe, ki jih zagotavljajo službe nege in pomoči na domu, v objektih za samostojno življenje ter v domovih za starejše ali domovih za nego („domovi za bolniško nego“).
(15) Dostop do organov za namene presaditve in dodeljevanje organov v ta namen zaradi njune specifičnosti ne bi smela biti zajeta v področje uporabe te direktive.
(16) Za namene povračila stroškov čezmejnega zdravstvenega varstva bi morala ta direktiva poleg primerov, ko je pacientu zagotovljeno zdravstveno varstvo v državi članici, ki ni država članica zdravstvenega zavarovanja, urejati tudi predpisovanje, izdajanje in zagotavljanje zdravil in medicinskih pripomočkov, kadar se zagotav- ljajo v okviru zdravstvene storitve. Opredelitev čezmej­ nega zdravstvenega varstva bi morala zajeti tako primere, ko pacient kupi takšna zdravila in medicinske pripo­ močke v državi članici, ki ni država članica zdravstvenega zavarovanja, kot tudi primere, ko pacient kupi takšna zdravila in medicinske pripomočke v državi članici, ki ni država članica, v kateri je bil izdan recept.
Direktivo 2011/24/EU je v slovenski pravni red vključil (implementiral) Zakon o zdravstvenem varstvu in zdravstvenem zavarovanju, ki je v 44. c členu izrecno določil, da pacienti niso upravičeni do povračila stroškov za zdravstvene storitve v osnovni zdravstveni dejavnosti.

REPUBLIKA SLOVENIJA USTAVNO SODIŠČE
Številka: U-I-125/97 Datum: 24.6.1998
O D LO Č BA
Ustavno sodišče je v postopku za oceno ustavnosti in zakonitosti začetem na pobudo dr. Klare Mihelič, Jerneje Weis in Vesne Štemberger iz Ljubljane, ki jih zastopa Lea Trpin, odvetnica v Ljubljani, na seji dne 24. junija 1998
o d loč il o :
V 257. členu Pravil obveznega zdravstvenega zavarovanja (Uradni list RS, št.3/98) se razveljavi besedilo "niti do povračila stroškov zdravstvenih storitev, ki so bile opravljene na podlagi napotnice, izdane v tej ambulanti".
O br a zl o ži t e v
A.
1. Pobudnice izpodbijajo v izreku navedeno določbo, po kateri zavarovana oseba nima pravice do povračila stroškov zdravljenja, vključno z zdravili, tehničnimi pripomočki in prevozi, če so bile zdravstvene storitve opravljene v samoplačniški ambulanti, niti do povračila stroškov zdravstvenih storitev, ki so bile opravljene na podlagi napotnice, izdane v tej ambulanti.
Pobudnice menijo, da takšna ureditev ni v skladu z 12., 23. in 80. členom Zakona o zdravstvenem varstvu in zdravstvenem zavarovanju (Uradni list RS, št. 9/92, 13/93 in 9/96 - v nadaljevanju: ZZVZZ), ker naj bi le-ta ne ločeval pravic zavarovanih oseb glede na status zdravstvenega zavoda oziroma zdravnika. Zakon določa pravico do proste izbire zdravnika in zdravstvenega zavoda. Zavod za zdravstveno zavarovanje Slovenije (v nadaljevanju: Zavod) naj bi bil pooblaščen le za ureditev načina te izbire, ne pa za zoževanje pravic, ki so jih zavarovane osebe pridobile na podlagi ZZVZZ, oziroma za preprečevanje vstopa v javni sektor na tej podlagi. Izpodbijana ureditev naj bi bila v neskladju tudi s 36., 45. in 46. členom Zakona o zdravstveni dejavnosti (Uradni list RS, št. 9/92, 37/95 in 8/96 - v nadaljevanju: ZZDej), po katerih ima zdravnik pravico in dolžnost pacienta napotiti tudi k drugim zdravnikom in podobno. Pobudnice se sklicujejo tudi na 51. člen Ustave, po katerem ima vsakdo pravico do zdravstvenega varstva pod pogoji, ki jih določa zakon. ZZVZZ in ZZDej naj bi določala enake pravice vsem zavarovancem, zato naj podzakonski akt ne bi smel zmanjševati ali omejevati na podlagi zakona pridobljenih pravic.
2. Zavod pojasnjuje, da zdravstveno dejavnost kot javno službo na podlagi dovoljenja ministrstva, pristojnega za zdravstvo, opravljajo domače in tuje pravne in fizične osebe, če izpolnjujejo z zakonom določene pogoje. Zdravstveno službo lahko pod enakimi pogoji opravljajo javni zavodi ter druge pravne in fizične osebe na podlagi koncesije (41. člen ZZDej). Zdravstvena dejavnost naj bi se kot javna služba opravljala v okviru mreže javne zdravstvene službe, ki se določi s planom zdravstvenega varstva v Republiki Sloveniji (6. člen ZZVZZ in 4. člen ZZDej).
Iz navedenih zakonskih določil naj bi izhajalo, da lahko javno službo opravljajo tako javni zavodi kot drugi subjekti, med njimi posamezniki, ki izpolnjujejo predpisane pogoje, vendar le na podlagi ustrezne koncesije za opravljanje javne službe (drugi odstavek 3. člena ZZDej). S pogodbo o koncesiji koncedent in koncesionar uredita razmerja v zvezi z opravljanjem javne službe. Če koncesionar ne opravlja javne službe skladno s predpisi ali pogodbo, se mu koncesija odvzame. V takem primeru je
11. Zdravstveno varstvo med drugim obsega tudi pravice iz zdravstvenega zavarovanja, s katerimi se zagotavlja socialna varnost v primeru bolezni, poškodbe, poroda ali smrti (tretji odstavek 1. člena ZZVZZ). Zdravstveno zavarovanje je obvezno in prostovoljno. Z obveznim zavarovanjem se zavarovanim osebam v določenem obsegu zagotavlja plačilo zdravstvenih storitev, nadomestilo plače med začasno zadržanostjo od dela, pogrebnina in posmrtnina ter povračilo potnih stroškov v zvezi z uveljavljanjem zdravstvenih storitev.
12. Iz 17. člena ZZVZZ izhaja, da so vsi državljani Republike Slovenije in tudi druge v tem členu navedene osebe s stalnim prebivališčem v RS zavarovanci obveznega zavarovanja. (Vsi) zavarovanci, delodajalci in drugi v zakonu določeni zavezanci plačujejo prispevke, s katerimi se zagotavljajo sredstva za obvezno zavarovanje. Vsakdo, ki mu je po ZZVZZ priznana lastnost zavarovane osebe, torej zavarovanci in njihovi družinski člani, imajo pravico uveljavljati pravice po tem zakonu (prvi odstavek 78. člena ZZVZZ). Ta zakon ne določa primera, ko bi zavarovanec ne bil upravičen uveljavljati navedenih pravic. Le zdravstveno storitev oziroma "pomoč" je po drugem odstavku 50. člena ZZdej dopustno odkloniti, če bolnik zdravstvenemu delavcu ne navede resničnih podatkov o svojem zdravstvenem stanju, ne ravna po navodilih zdravstvenega delavca in ne sodeluje aktivno pri varovanju, krepitvi in povrnitvi lastnega zdravja. Odkloniti ni mogoče nujne medicinske pomoči.
13. Nosilec obveznega zdravstvenega zavarovanja je Zavod. V zvezi z uresničevanjem ZZVZZ je zakonodajalec nanj prenesel nekatere pristojnosti, med drugim tudi, da način uresničevanja posameznih določb tega zakona podrobneje uredi s svojimi (podzakonskimi ) akti. Zavod je v Pravilih obveznega zdravstvenega zavarovanja (Uradni list RS, št. 3/98, prečiščeno besedilo - v nadaljevanju: Pravila OZZ) v izpodbijanem členu določil, da zavarovana oseba nima pravice do povračila stroškov zdravljenja, če so bile zdravstvene storitve opravljene v samoplačniški ambulanti, niti do povračila stroškov zdravstvenih storitev, ki so bile opravljene na podlagi napotnice, izdane v tej ambulanti. Navedena določba torej v svojem prvem delu določneje (v primerjavi z ZZDej) izraža delitev zdravstvene dejavnosti na javno in zasebno ter posledice izbire zdravnika v osnovni zdravstveni dejavnosti, ki izvaja zasebno zdravstveno dejavnost in torej z Zavodom ni sklenil ustrezne pogodbe. V svojem drugem delu pa izpodbijana določba posledice izbire zdravnika v osnovni dejavnosti oziroma na primarni ravni prenese avtomatično še na sekundarno in terciarno raven zdravstvene dejavnosti (specialistična ambulantna in bolnišnična dejavnost, klinike in inštituti).
14. Izhajajoč iz drugega odstavka 51. člena Ustave, po katerem pravice do zdravstvenega varstva iz javnih sredstev določa zakon, s Pravili OZZ ni bilo dopustno urediti vprašanja plačila zdravstvenih storitev na sekundarni oziroma terciarni ravni dejavnosti drugače, kot to izhaja iz namena zakona. Zakon določa pravico do proste izbire zdravnika in zdravstvenega zavoda, pri čemer ta pravica ni omejena le na primarno, osnovno zdravstveno dejavnost. Pravica do proste izbire zdravnika je zato dana tudi, ko se posameznik odloča, ali bo po poiskal specialista ali bolnišnico, ki dejavnost opravlja kot javno službo ali pa specialista ali bolnišnico, ki dejavnost opravlja kot zasebno dejavnost. Zavod kot zavarovalnica (pa tudi morebitni bodoči zakon) je dolžan dopustiti svobodno izbiro zdravnika in zdravstvenega zavoda (z vsebino pravice po tej odločbi) na vseh ravneh zdravstvene dejavnosti, saj takšna zavarovančeva pravica izhaja tudi iz vplačanih prispevkov za obvezno zdravstveno zavarovanje. Izpodbijana določba s svojim drugim odstavkom namreč privede zavarovanca v absurden položaj, ko je zaradi izbire zdravnika, ki ga ne veže z Zavodom posebna pogodba, za katerega storitev je plačal polno ceno kjub vplačanim prispevkom obveznega zavarovanja, "kaznovan" še s tem, da mora v celoti plačati še storitve vseh drugih zdravstvenih delavcev, ki jih v svoji situaciji potrebuje. Takšna ureditev plačevanja storitev izniči pravico do proste izbire zdravnika, zasebne zdravnike pa postavlja v položaj, ki ga zakon ne predvideva.
15. Sistem pravic in v tem okviru tudi njihove omejitve lahko ureja le zakon. Z izpodbijano določbo Pravil OZZ je ta podzakonski akt samostojno uredil obravnavana razmerja in pri tem omejil oziroma odvzel tudi pravico iz zdravstvenega zavarovanja, ki zavarovancem pripada iz naslova tega zavarovanja. Pravila OZZ so z obravnavano določbo prekoračila okvir, ki je dopuščen podzakonskemu aktu, saj le-ta ne sme spremeniti ali samostojno urediti pravic in obveznosti, ker le- te lahko v skladu z načeli delitve oblasti (3. člen Ustave) ureja le zakon. Podzakonski akt sme zakonsko normo razčleniti le do te mere, da s tem sam ne opredeljuje pravic in obveznosti in da zlasti z zakonom urejenih pravic in obveznosti ne zožuje.
36.čl. SD 2013 5.točka pravi, da se samoplačniku za pregled piše bele recepte za zdravila.
